EkBass/fiwiki-20250220-pages-articles huggingface dataset:
Jan Kasprowicz

Jan Kasprowicz (12. joulukuuta 1860 Szymborz, Puola – 1. elokuuta 1926 Zakopane, PuolaKasprowicz, Jan, Bibliotheque nationale de France, viitattu ) oli puolalainen runoilija. Hän oli talonpoikaisista vanhemmista. Hän opiskeli Leipzigin ja Breslaun yliopistoissa. Hän istui saksalaisten vankeudessa osallistuttuaan Sleesian puolalaisten kansalliseen liikkeeseen ja toimi jonkin aikaa sanomalehtimiehenä Lvivissä.Kasprowicz, Jan, Tietosanakirja osa 4, palsta 454, Tietosanakirja Osakeyhtiö 1911 Hän oli Lvivin yliopiston kirjallisuudenhistorian professori, ja hän on kääntänyt Byronia, Goethea, Schilleriä ja Shakespearea. Kootut teokset ilmestyivät 1930.Kasprowicz, Jan, Otavan Iso tietosanakirja, osa 4, palsta 552. 4.p. Otava 1966 Kasprowiczilla on huomattava sija aikansa puolalaisten runoilijoiden joukossa. Hän kirjoittaa tunteellisesti, usein epätoivoisesti puolalaisen maalaiskansan kohtalosta, ja hänen runoissaan esiintyy synkkänä ristiriita sivistyksen ja alkeellisen luonnon, järjen ja uskon välillä. Hän on kirjoittanut myös romaaneja ja näytelmiä. Kasprowiczin runoja on antologiassa Slaavilaisten kirjallisuuksien kultainen kirja.Maailmankirjallisuuden kultainen kirja: Slaavilaisten kirjallisuuksien kultainen kirja, toim. V. K. Trast, Helsinki: WSOY 1936.Jan Kasprowicz, Runotietokanta, Lahden kaupunginkirjasto ==Teokset== * Z chałupy (1887) * Z więzienia * Poezje (1889) * Chrystus (1890) * Z chłopskiego zagonu (1891) * Świat się kończy (1891) * Anima lachrymans i inne nowe poezje (1894) * Miłość (1895) * Krzak dzikiej róży w Ciemnych Smreczynach (1898) * Ginącemu światu (1901) * Salve Regina (1902) * Ballada o słoneczniku (1908) * Chwile (1911) * Księga ubogich (1916) * Hymny (1921) * O bohaterskim koniu i walącym się domu (1930) * Sita * Dies irae * Cisza wieczorna * Przy wigilijnym stole == Lähteet == ==Aiheesta muualla== Luokka:Puolalaiset runoilijat Luokka:Kielenkääntäjät Luokka:Puolalaiset professorit Luokka:Kirjallisuushistorioitsijat Luokka:Vuonna 1860 syntyneet Luokka:Vuonna 1926 kuolleet
Sin City (ep)

Sin City - EP on Herrat-yhtyeen EP-levy vuodelta 2019. Se sisältää neljä kappaletta. == Kappaleet == # # # # == Lähteet == Luokka:Vuoden 2019 albumit Luokka:Suomalaiset albumit
Richlandin piirikunta (Etelä-Carolina)

Richlandin piirikunta () on Yhdysvaltojen Etelä-Carolinan osavaltiossa sijaitseva piirikunta. Sen väkiluku oli 415 759 vuonna 2019. Piirikunnan hallintokeskus on Columbian kaupunki. Piirikunta perustettiin vuonna 1785. == Lähteet == == Aiheesta muualla == Luokka:Etelä-Carolinan piirikunnat
Sumuu

Sumuu on Herrat-yhtyeeltä vuonna 2019 julkaistu kappale. Luokka:Vuoden 2019 kappaleet Luokka:Suomalaiset musiikkikappaleet
Saludan piirikunta

Saludan piirikunta () on Yhdysvaltojen Etelä-Carolinan osavaltiossa sijaitseva piirikunta. Sen väkiluku oli 20 473 vuonna 2019. Piirikunnan hallintokeskus on Saludan kaupunki. Piirikunta perustettiin vuonna 1896. == Lähteet == == Aiheesta muualla == Luokka:Etelä-Carolinan piirikunnat
Spartanburgin piirikunta

Spartanburgin piirikunta () on Yhdysvaltojen Etelä-Carolinan osavaltiossa sijaitseva piirikunta. Sen väkiluku oli 319 785 vuonna 2019. Piirikunnan hallintokeskus on Spartanburgin kaupunki. Piirikunta perustettiin vuonna 1785. == Lähteet == == Aiheesta muualla == Luokka:Etelä-Carolinan piirikunnat
Sumterin piirikunta (Etelä-Carolina)

Sumterin piirikunta () on Yhdysvaltojen Etelä-Carolinan osavaltiossa sijaitseva piirikunta. Sen väkiluku oli 106 721 vuonna 2019. Piirikunnan hallintokeskus on Sumterin kaupunki. Piirikunta perustettiin vuonna 1800. == Lähteet == == Aiheesta muualla == Luokka:Etelä-Carolinan piirikunnat
Unionin piirikunta (Etelä-Carolina)

Unionin piirikunta () on Yhdysvaltojen Etelä-Carolinan osavaltiossa sijaitseva piirikunta. Sen väkiluku oli 27 316 vuonna 2019. Piirikunnan hallintokeskus on Unionin kunta. Piirikunta perustettiin vuonna 1785. == Lähteet == == Aiheesta muualla == Luokka:Etelä-Carolinan piirikunnat
Williamsburgin piirikunta

Williamsburgin piirikunta () on Yhdysvaltojen Etelä-Carolinan osavaltiossa sijaitseva piirikunta. Sen väkiluku oli 30 368 vuonna 2019. Piirikunnan hallintokeskus on Kingstreen kaupunki. Piirikunta perustettiin vuonna 1804. == Lähteet == == Aiheesta muualla == Luokka:Etelä-Carolinan piirikunnat
Yorkin piirikunta (Etelä-Carolina)

Yorkin piirikunta () on Yhdysvaltojen Etelä-Carolinan osavaltiossa sijaitseva piirikunta. Sen väkiluku oli 280 979 vuonna 2019. Piirikunnan hallintokeskus on Yorkin kaupunki. Piirikunta perustettiin vuonna 1785. == Lähteet == == Aiheesta muualla == Luokka:Etelä-Carolinan piirikunnat
Kosti Kurkela

Kosti Fredrik Kurkela (6. kesäkuuta 1910 Eurajoki – 21. helmikuuta 1940 Heinjoki) oli suomalainen keskimatkojen juoksija. Hän edusti urallaan aluksi Pirkkalan Urheilijoita ja myöhemmin muun muassa Tampereen Pyrintöä. Kurkelan päämatka oli 800 metriä, mutta Suomen mestaruuden hän saavutti 1 500 metrillä vuonna 1932. Voittoa auttoi se, että Kalevan kisat pidettiin samaan aikaan kuin Los Angelesin olympialaisten kanssa. Olympialaisissa oli mukana kolme suomalaista eli Larva, Purje ja Luomanen. Kurkela oli voittanut samana vuonna olympialaisten valintakilpailujen 800 metriä neljällä sekunnilla seuraaviin, mutta valinta ei ollut riittävä. Kaukainen kilpailupaikka ja Suuren laman seurauksena Suomessa vallinnut pula-aika rajoittivat joukkueen kokoa kustannussyistä. Kosti Kurkela saavutti 800 metrillä SM-hopeaa vuosina 1932, 1933, 1934 ja 1936 sekä 400 metrillä myös hopeaa vuonna 1933. Vuoden 1932 SM- mitalit tulivat Pieksämäen seudun Nikkarilan Tervaksen riveissä, sillä hän kävi tällöin Nikkarilan metsäkoulua. Vuoden 1934 SM-viesteissä hän edusti Tampereen Pyrintöä, jonka riveissä hän oli saavuttamassa 4 x 400 metrillä SM- hopeaa. Maaotteluedustuksia Kurkelalle kertyi kaikkiaan viisi vuosina 1932-1934. Norja-maaottelussa Oslossa vuonna 1933 hän juoksi 800 metrillä ennätyksensä 1.53,7. Samassa kisassa Suomen Paavo Mikkeli paransi Suomen ennätystä voittaessaan maaottelun, kun Kurkela omalla ennätyksellään sivusi entistä Suomen ennätystä. Kurkelan ennätys 400 metrillä oli 51,2 vuodelta 1933 ja 1 500 metrin ennätys 3.58,8 vuodelta 1936. Työuransa Kurkela oli ennen sotavuosia metsätyönjohtajana Nokia Oy:n metsäosaston palveluksessa Nokialla. Kurkela kaatui Talvisodassa Heinjoen Kämärällä. Hän oli alikersanttina Kenttätykistörykmentti 3:ssa. ==Lähteet== * Arponen, Antti O. & Kasila, Markku & Peltola, Vesa-Matti: He antoivat kaikkensa. Viime sodissa menehtyneet suomalaiset mestariurheilijat. Kustannusosakeyhtiö Auditorium. 2014. ISBN 978-952-7043-03-5. == Viitteet == Luokka:Suomalaiset keskimatkojen juoksijat Luokka:Nokian henkilöstö Luokka:Suomalaiset toisessa maailmansodassa kaatuneet Luokka:Vuonna 1910 syntyneet Luokka:Vuonna 1940 kuolleet
Remit

Remit () olivat belgeihin kuulunut kelttiläinen heimo, joka asui Gallia Belgicassa Seinen varrella. Remien pääkaupunki oli Durocortorum, nykyinen Reims. Svessionit olivat remien naapureita ja liittolaissuhteessa heihin. Gallian sodan alkaessa vuonna 58 eaa. heedut ja sekveenit olivat Gallian johtavia kansoja. Roomalaiset kuitenkin löivät sekveenit ja remit nousivat sekveenien tilalle, ja heihin liittyi useita heimoja, jotka eivät pitäneet heedujen johtoasemasta. Jopa vaikutusvaltaiset karnuutit liittoutuivat remien kanssa. Kun belgit ryhtyivät vuonna 57 eaa. keräämään joukkoja hyökätäkseen Caesarin johtamia roomalaisia vastaan, pettivät remit maanmiehensä. Remit lupasivat Rooman prokonsulille viljaa, panttivankeja sekä apua taistelussa belgejä ja germaaneja vastaan. Remit eivät myöskään osallistuneet vuonna 52 eaa. Bibractessa pidettyyn Gallian kansojen kokoukseen, jossa sovittiin joukkojen lähettämisestä Vercingetorixin avuksi Alesian taisteluun. Pliniuksen mukaan remit saivat foederatuksen eli Rooman liittolaisen aseman, ja Strabonin mukaan roomalaiset suosivat remejä. Remien pääkaupungissa Durocortorumissa oli roomalaisten kuvernöörien väliaikainen virka-asunto. == Lähteet == Luokka:Muinaiset kansat Luokka:Rooman viholliset ja liittolaiset Luokka:Kelttiläiset kansat
Toivo Hoppania

Toivo Hoppania (23. heinäkuuta 1907 Kivennapa – 21. syyskuuta 1941 Tokkari, Itä-Karjala) oli suomalainen keskimatkojen juoksija. Hän edusti urallaan aluksi Viipurin Urheilijoita ja myöhemmin muun muassa Pölläkkälän Uraa. Hoppanian matkat olivat 800 ja 1 500 metriä, joissa hän saavutti vuoden 1934 Kalevan kisoissa nelossijat. Seuraavina vuosina hän oli 1 500 metrillä loppukilpailuissa sijoitusten ollessa seuraavina vuosina viides, kolmas, neljäs, viides ja neljäs. Hän saavutti siis ainoan henkilökohtaisen SM-mitalin vuoden 1936 kisoissa 1 500 metrillä. Lisäksi hän oli vuoden 1937 Kalevan kisoissa 800 metrillä kuudes. SM-viesteissä Hoppania oli tyypillisesti ankkuriosuudella. Vuoden 1931 hän toi seuralleen Viipurin Urheilijoille pronssia 4 x 1 500 metrillä ja seuraava vuonna hopeaa 4 x 800 metrillä. SM- maastoissa pitkän matkan joukkuekisassa Hoppani toi silloiselle seuralleen Pölläkkälän Uralle kultaa vuonna 1936. Maaotteluedustuksia Hoppanialle kertyi kaksi eli vuoden 1934 Viro-maaottelu ja vuoden 1937 Iso-Britannia - maaottelu. Hoppanian ennätys 800 metrillä oli 1.56,5 vuodelta 1937, 1 500 metrillä 3.53,8 samalta kaudelta ja 3 000 metrillä 8.18,6 kaudelta 1936 Tukholman kisassa, jonka voitti Gunnar Höckert ME-ajalla 8.14,8. Työuransa Hoppania oli ennen sotavuosia metsätyönjohtajana. Hoppania haavoittui Jatkosodassa Itä-Karjalan Aunuksessa Tokkarissa ja kuoli haavoihinsa samana päivänä eli 21. syyskuuta 1941. Hän oli kaatuessaan Kevytosasto 15:n vänrikki. ==Lähteet== * Arponen, Antti O. & Kasila, Markku & Peltola, Vesa-Matti: He antoivat kaikkensa. Viime sodissa menehtyneet suomalaiset mestariurheilijat. Kustannusosakeyhtiö Auditorium. 2014. ISBN 978-952-7043-03-5. === Viitteet === Luokka:Suomalaiset keskimatkojen juoksijat Luokka:Suomalaiset toisessa maailmansodassa kaatuneet Luokka:Vuonna 1907 syntyneet Luokka:Vuonna 1941 kuolleet
Katajaluoto

Katajaluoto () on eteläisellä Helsingin merialueella sijaitseva saari. Se kuuluu Länsisaarten osa-alueeseen ja Ulkosaarten kaupunginosaan. Saari on kokonaan puolustusvoimien käytössä olevaa sotilasaluetta eivätkä siviilit saa rantautua saarelle. Saarella on lyhyt asfaltoitu tie sekä puolustusvoimien bunkkereita, tykkejä ja muita rakennuksia. Saaren linnoitustyöt aloitettiin vuonna 1914 osana Krepost Sveaborgia. Saarelta suoritetaan merellisiä koeammuntoja puolustusvoimien koeampumalaitoksen toimesta. Saarelta on mahdollista ampua jopa 45 kilometrin päähän rannikkoa pitkin. Saaren läheisyyteen kulkee vuonna 1986 rakennettu jätevesitunneli, jota pitkin kuljetetaan Viikinmäen vedenpuhdistamon puhdistetut jätevedet pois rannikolta. == Lähteet == Luokka:Ulkosaaret
Poya Asbaghi

Poya Asbaghi ( , syntynyt 17. heinäkuuta 1985) on iranilais-ruotsalainen jalkapallovalmentaja. Syyskuusta 2022 lähtien hän on toiminut Belgradin Punaisen tähden apuvalmentajana. ==Ura== Asbaghi nimitettiin ruotsalaisen Allsvenskanin joukkueen IFK Göteborgin valmentajaksi kauden 2018 alla, 20. marraskuuta 2017. IFK jatkoi sopimustaan 25. heinäkuuta 2019 vuoteen 2022 saakka https://www.aftonbladet.se/sportbladet/fotboll/a/rAeVKl/poya-asbaghi- forlanger-med-ifk-goteborg . Kauden 2019 jälkeen Poya Asbaghi nimitettiin vuoden valmentajaksi Allsvenskanissa. https://www.aftonbladet.se/sportbladet/fotboll/a/OpXEXq/kan-vinna-sm-guld-- inte-nominerad-till-arets-tranare . Asbaghi sai potkut IFK Göteborgista syyskuun alussa 2020, kun joukkue oli vajonnut liigassa sijalle 12.. Tätä ennen hän ehti kuitenkin voittaa seuran valmentajana Ruotsin cup-mestaruuden. Marraskuussa 2020 Asbaghista tuli kesään 2023 ulottuvalla sopimuksella Ruotsin U21-maajoukkueen päävalmentaja. Asbaghin pesti jäi kuitenkin vuoden mittaiseksi, kun hän siirtyi marraskuussa 2021 Englannin Mestaruussarjan putoamiskamppailuun juuttuneen Barnsleyn päävalmentajaksi. Asbaghi ei onnistunut nostamaan Barnsleya pois putoamiskamppailusta, vaan joukkuye putosi kauden päätteeksi Englannin Ykkösliigaan. Seura ja Asbaghi purkivat sopimuksensa putoamisen jälkeen. Syyskuussa 2022 Asbaghista tuli Belgradin Punaisen tähden apuvalmentaja. ==Meriitit== * Ruotsin cup: 2020 == Lähteet == Luokka:Elävät henkilöt Luokka:Vuonna 1985 syntyneet Luokka:Ruotsalaiset jalkapallovalmentajat
Laura Rajahalme

Laura Rajahalme (s. 17. kesäkuuta 1995) on suomalainen pesäpalloilija. Rajahalme pelaa Superpesistä Joensuun Mailassa.https://www.superpesis.fi/joukkueet/naiset/joensuun-maila/ Rajahalmeen kasvattajaseura on Peräseinäjoen Toive. Hän pelaa sisäpelissä kotiuttajana ja ulkokentällä kakkosvahtina.https://www.heili.fi/uutiset/item/6645-ylpeys-pelata-jomassa-on- suuri Kaudet 2013 ja 2015–2018 Rajahalme pelasi Superpesistä Seinäjoen Maila- Jusseissa. Rajahalme on kauden 2020 runkosarjan päättymiseen mennessä pelannut 96 Superpesiksen runkosarjaottelua. Näissä hän on lyönyt neljä kunnaria ja 41 tavallista juoksua, tuonut 16 juoksua ja kerännyt 227 kärkilyöntiä. Rajahalme on pelannut kolme Superpesiksen ylempää pudotuspeliottelua. Näissä hän on kerännyt kolme kärkilyöntiä. Rajahalme on pelannut neljä Superpesiksen karsintasarjan ottelua. Näissä hän on tuonut kaksi juoksua ja kerännyt kahdeksan kärkilyöntiä.http://www.pesiksenmaailma.fi/index.php/pelaajakortit?pelaajaid=6664&view;=pelaajakortti == Lähteet == Luokka:Suomalaiset pesäpalloilijat Luokka:Vuonna 1995 syntyneet Luokka:Elävät henkilöt
Accomackin piirikunta

Accomackin piirikunta () on Yhdysvaltojen Virginian osavaltiossa sijaitseva piirikunta. Sen väkiluku oli 32 316 vuonna 2019. Piirikunnan hallintokeskus on Accomacin kunta. Piirikunta perustettiin vuonna 1671. == Lähteet == == Aiheesta muualla == Luokka:Virginian piirikunnat
WineMill

Winemill Oy on suomalainen yritys, joka myy kuluttajille yhteistyössä Aalto- yliopiston kanssa kehitettyä viininmiedontajaa. Laitteen avulla käyttäjä voi vähentää viinien alkoholipitoisuutta. Yrityksen liikevaihto tilikaudella 2020 oli 25 000 euroa ja tappio 20 000 euroa. == Historia == Sami Gauffin kiinnostui miedommista viineistä vuonna 2009. Hän halusi selvittää, voiko viini olla hyvää, vaikka siinä olisi vähemmän alkoholia. Hän suunnitteli aloittavansa vähemmän alkoholia sisältävien viinien maahantuonnin, mutta kun ei löytänyt niitä, hän keksi idean viinejä miedontavasta laitteesta. Gauffin kehitteli ja rakensi ravintolakäyttöön tarkoitetun viininmiedontajansa ensimmäisen prototyypin autotallissaan Vantaalla. Hän esitteli keksintönsä Aalto-yliopiston Design Factoryssa, joka osallistui tuotteen jatkokehittelyyn. Prototyypin kehittelyyn meni kymmenen kuukautta. Espressokeittimen kokoinen laite esiteltiin vuonna 2016 ensi kertaa julkisesti kasvuyritystapahtuma Slushissa. Vuonna 2018 Winemill esitteli tuotettaan Kiinassa, jossa kulutettiin tuolloin lähes 30 prosenttia maailmassa tuotetusta viinistä. WineMill pääsi kiinalaisen Comb+-yrityskiihdyttämön mukana Sino track -ohjelmaan, joka on suunnattu erityisesti pohjoismaisille kasvuyrityksille. Syksyllä 2019 tuote oli käytössä joissakin ravintoloissa. ==Tuote== Viininmiedontajalla alkoholi poistetaan viinistä tai jostain muusta alkoholijuomasta voimakkaassa alipaineessa, joka poistaa juomasta etanolia ja yli puolet alkoholin säilömiseen käytetyistä sulfiiteista. Laitteen avulla viinien alkoholipitoisuutta voidaan alentaa haluttuun vahvuuteen 6–11 prosentin välillä. Ulkonäöltään laite muistuttaa isoa kahvinkeitintä, johon on lisätty sylintereitä. Laite toimii siten, että viini kaadetaan yhteen säiliöön ja vesi toiseen. Alipaineen avulla etanolimolekyylit irtoavat viinistä ja päätyvät veteen. Viinistä poistunut alkoholi uuttuu jäähdytysveden sekaan. Alkoholipitoisuuden pieneneminen vähentää myös juoman sisältämän energian määrää. Prosessi vaikuttaa viinin makuun. ==Tunnustuksia== *Marraskuussa 2020 WineMill voitti saksalaisen Foodbevin järjestämän juoma-alan innovaatiokilpailun Paras tekninen innovaatio -sarjan. ==Lähteet== ==Aiheesta muualla== *Yrityksen verkkosivu *Good news from Finland: WineMill finetunes wine for all tastes Luokka:Helsinkiläiset yritykset Luokka:Keksinnöt
Margaret Hughes

Margaret Hughes (k. 1719) oli Englannin ensimmäinen tai yksi ensimmäisistä ammattimaisista naisnäyttelijöistä. Hän näytteli joidenkin tietojen mukaan Desdemonaa Shakespearen Othellossa joulukuussa 1660. Renessanssiaikana naiset eivät saaneet näytellä teatterissa, ja Englannin sisällissodan aikana uskonnolliset puritaanit kielsivät näyttelemisen miehiltäkin. Restauraation alettua näytelmäkirjailija Thomas Killigrew perusti King’s Company -teatterin ja antoi Hughesille Desdemonan roolin. King’s Companyn näyttelijöillä oli tiettyjä erivapauksia muihin kuninkaan alamaisiin verrattuna. Heitä ei esimerkiksi voinut vangita velkojen takia. Hughes oli tunnettu suhteestaan kuninkaan serkun prinssi Rupertin kanssa. He saivat tyttären, jolle annettiin nimeksi Ruperta. Hughes oli Rupertin ainoa rakastajatar heidän yhdessäolonsa aikana, vaikka yleensä kuninkaallisen hovin miespuolisilla jäsenillä oli tapana pitää useita rakastajattaria. Rupert jätti Hughesille perinnöksi maaomaisuutta, jalokiviä ja taideteoksia. Hughesin veli kuoli kaksintaistelussa, jonka aiheena oli riita siitä, oliko kuninkaan rakastajatar Nell Gwyn kauniimpi kuin Hughes. Claire Danes näytteli Margaret Hughesia Richard Eyren ohjaamassa elokuvassa Stage Beauty vuonna 2004. ==Rooleja== Näytelmä Rooli Othello Desdemona The Sisters Angellina Ibrahim Mirva The Wrangling Lovers Octavia Tom Essence Mrs Monylove Pastor Fido Gerana Antonius ja Kleopatra Karmion The Rover Valeria The Fond Husband Cordelia The French Conjurer Leonora ==Lähteet== * ===Viitteet=== Luokka:Englantilaiset näyttelijät Luokka:Vuonna 1719 kuolleet Luokka:Syntymävuosi puuttuu
UEFA-cupin kausi 1981–1982

UEFA-cupin 1981-1982 voitti ruotsalaisjoukkue IFK Göteborg joka finaalissa kaatoi Hamburger SV:n tuolloisesta Länsi-Saksasta. Tämä oli ensimmäinen kerta, kun pohjoismainen joukkue voitti merkittävän eurooppalaisen seurajoukkueiden turnauksen. IFK Göteborgin Torbjörn Nilsson voitti 9 maalillaan turnauksen maalikuninkuuden. == Tulokset == === Kolmas kierros === |} === Puolivälierät === |} === Välierät === |} === Loppuottelu === |} == Aiheesta muualla == * UEFA Season 1981-1982 (arkistoitu sivu) Luokka:Eurooppa-liiga Luokka:Jalkapallosarjojen kausi 1981–1982/1982
Woldemar Kaden

Woldemar Kaden (1838–1907) oli saksalainen kirjailija. Hän toimi opettajana ja saksan kielen professorina Napolissa. Hän kuvaa teoksissaan reippaasti ja hauskasti Italian maata ja elämää.Kaden, Woldemar, Tietosanakirja osa 3, palsta 1699, Tietosanakirja Osakeyhtiö 1911 ==Teosvalikoima== * Wandertage in Italien (1874) * Italiens Wunderhorn (kansanlauluja, 1878) * Unter den Olivenbäumen, süditalienische Volksmärchen (1880) * Pompejanische Novellen * Die Insel Ischia (1883) * Sonnenbrut. Kopien realistischer Bilder aus der neueren italienischen Novellistik (1889) * Kotes Blut und andere Geschichten aus Süditalien (1898) * Durch’s Schweizerland (1895). == Lähteet == Luokka:Saksalaiset kirjailijat Luokka:Saksalaiset professorit Luokka:Vuonna 1838 syntyneet Luokka:Vuonna 1907 kuolleet
Koskijärvi

Koskijärvi voi tarkoittaa ainakin seuraavia: * Koskijärvi, järvi Heinävedellä * Koskijärvi, järvi Kangasalla * Koskijärvi, järvi Kouvolassa.
Lyyli Ronkonen

Lyyli Ronkonen (15. maaliskuuta 1927 Seltsoi, Keltto, Inkeri – 23. marraskuuta 2008 Helsinki) oli inkerinsuomalainen dosentti ja kirjailija.Inkeriläisiä merkkihenkilöitä Ronkonen väitteli vuonna 1972 filosofian tohtoriksi Amerikan romanttisesta kirjallisuudesta ja hän toimi englannin kielen professorina Pietarin Herzenin pedagogisessa instituutissa. Vuonna 1980 hän muutti Suomeen ja toimi Helsingin yliopistossa kasvatustieteiden lehtorina ja amerikkalaisen kirjallisuuden dosenttina. Tieteellisten julkaisujen lisäksi Ronkonen kirjoitti myös Inkeri-aiheisia kirjoja. == Teoksia == * Neuvostoliiton koulukasvatuksen peruspiirteistä. Tutkimuksia / Helsingin yliopiston kasvatustieteen laitos. Helsinki 1983 * Realization of didactic principles in foreign language teaching in Soviet schools. Research bulletin / University of Helsinki. Department of Education. Helsinki 1984 * Laps' Inkerin: muistojen Inkeri Stalinin hirmuvallan alla; toim. Markku Laitinen. Gummerus 1989 * Inkeri - isänmaa kallis. Gummerus 1990 * The problem of personality in Soviet and Russian pedagogics; kirj. Lyyli Ronkonen ja Igor Skripjuk. Research bulletin / Department of Education, University of Helsinki. Helsinki 1994 * Ilon ja itkun Inkeri: Katri Kukkosen elämäntarina; toimittanut Raili Kymäläinen. SLEY-kirjat, Helsinki 1995 * Koska isien maa oli Inkeri: runokokoelma. IMDL, Helsinki 1998 == Toimituksia == * Maailman koulut; toim. Lyyli Virtanen, Lyyli Ronkonen. Gaudeamus, Helsinki 1984 * Art of Anatoly Melnikoff; edited by Pertti V. J. Yli-Luoma and Lyyli Ronkonen. IMDL, Sipoo 2002 == Lähteet == Luokka:Inkeriläiset henkilöt Luokka:Suomalaiset opettajat Luokka:Suomalaiset kirjailijat Luokka:Vuonna 1927 syntyneet Luokka:Vuonna 2008 kuolleet
Wincenty Kadłubek

Wincenty Kadłubek, myös: Vincentius Kadlubek, (noin 1160 – 1223) oli puolalainen historioitsija ja pappi. Hän opiskeli jonkin aikaa Bolognan yliopistossa ja sai 1208 nimityksen Krakovan piispaksi. Hänen ainoa ja maineikas teoksensa on osittain keskustelumuotoinen neliosainen kronikka, josta varsinkin viimeistä osaa pidetään erityisen arvokkaana. Se julkaistiin painettuna 1612 nimellä Historia Polonica Vincentii Kadlubkonis episcopi Cracoviensis ja useina painoksina myöhemmin sekä teoksessa Monumenta Polonise historica, II (1872). Se käännettiin puolaksi 1803.Kadłubek, Wincenty, Nordisk familjebok, Uggleupplagan. 13. palsta 532 Kronikkaa käytettiin läpi keskiajan historian oppikirjana Puolan kouluissa. Sen luotettavuuteen on suhtauduttu kriittisesti.Kadlubek, Vincentius, Tietosanakirja osa 3, palsta 1702, Tietosanakirja Osakeyhtiö 1911 == Lähteet == ==Aiheesta muualla== Luokka:Puolalaiset historioitsijat Luokka:Puolalaiset papit Luokka:Piispat Luokka:1160-luvulla syntyneet Luokka:Vuonna 1223 kuolleet
Ù

Ù (ù) on latinalainen kirjain. Siinä on gravis u-kirjaimen päällä. Kirjainta käytetään muun muassa ranskan, italian, vietnamin ja pinyinin kielissä. == Lähteet == Luokka:Latinalaiset kirjaimet
József Kármán

József Kármán (1769–1795) oli unkarilainen kirjailija, joka päätehtävänään pyrki kohottamaan silloin vielä etupäässä saksankielisen Budapestin Unkarin kirjallisen elämän keskukseksi. Ajatuksen toteuttamiseksi hän perusti Urania- klubin ja vuonna 1794 Uránia-aikakauskirjan, joka kuitenkin jo seuraavan vuoden alussa lakkasi. Siinä hän muun muassa arvostelee terävästi kirjallisuuden ja yhteiskunnallisen elämän varjopuolia. Ferenc Kazinczyn vastapainona Kármánilla, joka oli hyvä kertoja ja tyylitaituri, on varsin suuri merkitys unkarin kirjakielen kehittämisessä. Kármánin paras teos on Goethen Wertherin vaikutuksesta syntynyt romaani Fanni hagyományai ('Fannin jälkeenjääneet paperit', ilmestyi Urániassa), joka on hienolla sielunelämän tuntemuksella lämpimästi, välittömästi ja taidokkaasti kirjoitettu kertomus nuoren neidon onnettomasta rakkaudesta.Kármán, József, Tietosanakirja osa 4, palsta 399, Tietosanakirja Osakeyhtiö 1911 == Lähteet == ==Aiheesta muualla== * (Artikkeli, Britannica 1911) Luokka:Unkarilaiset kirjailijat Luokka:Vuonna 1769 syntyneet Luokka:Vuonna 1795 kuolleet
Mycteroperca

Mycteroperca on meriahventen (Serranidae) heimoon kuuluva Atlantin valtamereltä ja Tyyneltämereltä tavattava kalasuku, johon luetaan seuraavat 15 lajia: * Mycteroperca acutirostris (Valenciennes, 1828) – kampameriahven * Mycteroperca bonaci (Poey, 1860) – mustameriahven * Mycteroperca cidi Cervigón, 1966 – vaaleameriahven * Mycteroperca fusci (Lowe, 1838) * Mycteroperca interstitialis (Poey, 1860) – keltasuumeriahven * Mycteroperca jordani (Jenkins & Evermann, 1889) * Mycteroperca microlepis (Goode & Bean, 1879) * Mycteroperca olfax (Jenyns, 1840) * Mycteroperca phenax Jordan & Swain, 1884 – hulttiomeriahven * Mycteroperca prionura Rosenblatt & Zahuranec, 1967 * Mycteroperca rosacea (Streets, 1877) * Mycteroperca rubra (Bloch, 1793) * Mycteroperca tigris (Valenciennes, 1833) – tiikerimeriahven * Mycteroperca venenosa (Linnaeus, 1758) – jaguaarimeriahven * Mycteroperca xenarcha Jordan, 1888 == Lähteet == * Alempien taksonien suomenkieliset nimet: === Viitteet === Luokka:Meriahvenet (alaheimo)
Jaakko Laitinen (laulaja)

Jaakko Laitinen (s. 4. joulukuuta 1981 Rovaniemi) on suomalainen laulaja ja lauluntekijä. Laitinen on tunnettu etenkin vuonna 2009 perustetusta yhtyeestä Jaakko Laitinen & Väärä Raha. Laitisen uusin yhtye on vuonna 2019 perustettu Lehtojärven Hirvenpää. ==Henkilöhistoria== Laitinen syntyi Rovaniemellä ja varttui Rovaniemen Korkalovaarassa, valmistui kirjastotradenomiksi Oulun seudun ammattikorkeakoulusta vuonna 2007. Vuodesta 2008 hän opiskeli länsi- ja eteläslaavilaisia kieliä Helsingin yliopistossa. Laitinen asui pitkään ensin Helsingissä ja sitten Tampereella, mutta muutti vuonna 2019 jälleen Rovaniemelle. Laitisen isotäti oli Helsingin yliopiston germaanisen filologian professori Marjatta Wis. ==Musiikillinen ura== Laitisen yhtyeitä ovat olleet Orkestar Business Class (2004–2008), Jaakko Laitinen & Väärä Raha (vuodesta 2009), Jaakko Laitinen & Lapin lisä (vuodesta 2018) ja Lehtojärven Hirvenpää (vuodesta 2019). Yhtye Orkestar Business Class soitti balkanilaista musiikkia cover-versioina. Yhtye Jaakko Laitinen & Väärä Raha yhdistää musiikissaan Balkanin musiikkityylejä, venäläisiä romansseja ja vanhaa suomalaista iskelmää. Yhtye Jaakko Laitinen & Lapin Lisä on julkaissut toistaiseksi vain yhden singlen, cover-version Hannu Merkun tunnetuksi tekemästä humpasta "Kulje kautta Kittilän". Yhtyettä Lehtojärven Hirvenpää luonnehditaan tangoyhtyeeksi, joka ottaa vaikutteita sekä argentiinalaisesta tango nuevosta että suomalaisesta tangoperinteestä. Yhtyeen sanoituksia on luonnehdittu haastaviksi. ==Tuotantoa== ===Orkestar Business Class=== * ===Jaakko Laitinen & Väärä Raha=== * * * * * ===Jaakko Laitinen & Lapin Lisä=== * Kulje kautta Kittilän (2015), single ===Lehtojärven Hirvenpää=== * ==Lähteet== Luokka:Suomalaiset laulaja-lauluntekijät Luokka:Vuonna 1981 syntyneet Luokka:Elävät henkilöt
UEFA-cupin kausi 1986–1987

UEFA-cupin 1986-1987 voitti IFK Göteborg Ruotsista voitettuaan loppuottelussa skotlantilaisen Dundee Unitedin. Loppuottelu pelattiin kaksiosaisena. IFK Göteborg voitti yhteismaalein 2-1 (kotona 1-0 ja vieraissa 1-1). Tämä oli seuran toinen UEFA-cupin voitto. Joukkueessa pelasi mm. Jari Rantanen, joka on voitollaan ensimmäinen suomalainen jalkapalloilun eurocupin voittanut pelaaja. == Tulokset == === Kolmas kierros === |} === Puolivälierät === |} === Välierät === |} === Loppuottelu === |} Luokka:Eurooppa-liiga Luokka:Jalkapallosarjojen kausi 1986–1987/1987
Alleghanyn piirikunta (Virginia)

Alleghanyn piirikunta () on Yhdysvaltojen Virginian osavaltiossa sijaitseva piirikunta. Sen väkiluku oli 14 860 vuonna 2019. Piirikunnan väkiluvultaan suurin asutuskeskus on Clifton Forgen kunta. Piirikunta perustettiin vuonna 1822. == Lähteet == == Aiheesta muualla == Luokka:Virginian piirikunnat
Rusakkokaniinikala

Rusakkokaniinikala (Siganus fuscescens) on kaniinikalojen (Siganidae) heimoon kuuluva meri- ja murtovesissä elävä kalalaji. == Koko ja ulkonäkö == Rusakkokaniinikala kasvaa yleensä noin 25 senttimetrin mittaiseksi ja korkeintaan 40 senttimetrin mittaiseksi. Selkäevässä on 13 piikkiruotoa ja kymmenen nivelruotoa, peräevässä seitsemän piikkiruotoa ja yhdeksän nivelruotoa. Terävät selkäeväpiikit ovat ihmiselle myrkyllisiä. Rusakkokaniinikala muistuttaa hyvin paljon valkopilkkukaniinikalaa (Siganus canaliculatus), jolla on kuitenkin huomattavasti terävämpi kuono ja suuremmat rintaevät. == Levinneisyys ja elinympäristö == Rusakkokaniinikalaa tavataan läntiseltä Tyyneltämereltä Aasiasta ja Oseaniasta. Lajin elinympäristöä ovat pääasiassa matalat rannikot, laguunit, suistot ja koralliriutat. Kansainvälinen luonnonsuojeluliitto IUCN on luokitellut rusakkokaniinikalan elinvoimaiseksi lajiksi. == Ravinto ja elintavat == Rusakkokaniinikala käyttää nuorena ravinnokseen leviä ja täysikasvuisena myös meriheiniä. Toisinaan se kelpuuttaa ravinnokseen myös katkoja, kotiloita, hankajalkaisia ja äyriäisiä. Rusakkokaniinikala saavuttaa sukukypsyyden keskimäärin 5,6 senttimetrin mittaisena. Naaras munii yhden kudun aikana keskimäärin 300 000 mätimunaa. Laji elää noin 30–60 yksilön parvissa korkeintaan 50 metrin syvyydessä. == Lähteet == Luokka:Kaniinikalat
Kahtalainen totuus

Kahtalainen totuus () on keskiajalla syntynyt käsite. Muutamat oppineet esittivät väitteen, että se, mikä filosofisesti eli tieteellisesti on totta, saattaa olla uskonopillisesti väärin. He myönsivät eräiden tieteellisten oppiensa vievän johtopäätöksiin, jotka sotivat uskonoppia vastaan, mutta selittivät alistuvansa uskonnollisen ilmoituksen alle ja pitävänsä sen korkeimpana totuutena. Niin esimerkiksi mainitaan Juhana Brescialaisen 1247 selittäneen, kun hänen väitteitään moitittiin kerettiläisiksi, ja esittäneensä ne pätevinä vain filosofisessa, mutta ei uskonnollisessa merkityksessä. Paavi hylkäsi 1275 opin kahtalaisesta totuudesta. Siitä huolimatta monet tieteilijät turvautuivat siihen edelleen keskiajan loppupuolella ja renessanssin aikana. Sitä kannatti vielä Pierre Bayle (1647–1706Bayle, Pierre, Tietosanakirja osa 1, palsta 904, Tietosanakirja Osakeyhtiö 1911).Kahtalainen totuus, Tietosanakirja osa 3, palsta 1710, Tietosanakirja Osakeyhtiö 1911 Professori Arvi Grotenfelt kirjoittaa Tietosanakirjassa vuonna 1911: == Katso myös == * Averroismi * Sigerus Brabantilainen * Boethius Dacialainen == Lähteet == Luokka:Skolastiikka Luokka:Ontologia Luokka:Occamismi
Epinephelini

Epinephelini on yksi meriahventen (Serranidae) kalaheimon meriahventen (Epinephelinae) alaheimon viidestä tribuksesta. Siihen kuuluvat seuraavat 15 sukua: * Aethaloperca Fowler, 1904 * Alphestes Bloch & Schneider, 1801 * Anyperodon Günther, 1859 * Cephalopholis Bloch & Schneider, 1801 * Cromileptes Swainson, 1839 * Dermatolepis Gill, 1861 * Epinephelus Bloch, 1793 * Gonioplectrus Gill, 1862 * Gracila Randall, 1964 * Hyporthodus Gill, 1861 * Mycteroperca Gill, 1862 * Paranthias Guichenot, 1868 * Plectropomus Oken, 1817 * Saloptia Smith, 1964 * Triso Randall, Johnson & Lowe, 1989 * Variola Swainson, 1839 == Lähteet == * Sukujen auktorit: === Viitteet === Luokka:Meriahvenet (alaheimo)
Martti Saarikivi

Martti Ilmari Saarikivi (13. maaliskuuta 1940 Veteli – 19. maaliskuuta 1971) oli suomalainen elokuvanäyttelijä ja lyhytelokuvaohjaaja. EloNet : Orvo Saarikivi Martti Saarikivi ja hänen kaksoissisarensa Seija olivat sotaorpoja, jotka elokuvaohjaaja Orvo Saarikivi ja hänen vaimonsa näyttelijä Aino Lohikoski adoptoivat. Seija ja Martti esiintyivät neljässä Suomisen perhe -elokuvassa vuosina 1942–1945 perheen kaksosten Marja ja Matti Suomisen rooleissa. Seija, myöhemmin sukunimeltään Pajanne työskenteli sittemmin kuvaussihteerinä Yleisradiossa ja Martti Saarikivi ohjasi lyhytelokuvia, muun muassa ensimmäisen suomalaisen nudistielokuvan Väreitä Ilmari Sarkin salanimellä vuonna 1965. == Elokuvia == * Hopeaa rajan takaa; ohjaus Mikko Niskanen, käsikirjoitus Mikko Niskanen ja Martti Saarikivi, ohjaajan apulainen Martti Saarikivi. Fennada-Filmi 1963 * Lunta; lyhytdokumentti, ohjaus Martti Saarikivi, käsikirjoitus Heikki Katajisto ja Martti Saarikivi. Suomi-Filmi Oy 1964 * Väreitä; ohjaus ja käsikirjoitus Martti Saarikivi. Suomi-Filmi Oy 1965 Väreitä (Finna) * Kino Palatsi; lyhytdokumentti, ohjaus ja käsikirjoitus Marja Heikkilä ja Martti Saarikivi. Suomi-Filmi Oy 1968 IMDb : Martti Saarikivi == Elokuvarooleja == * Rantasuon raatajat 1942, Maijan ja Taavetin poika * Suomisen Ollin tempaus 1942, Matti Suominen * Suomisen taiteilijat 1942, Matti Suominen * Suomisen Olli rakastuu 1944, Matti * Suomisen Olli yllättää 1945, Matti * Juokse kuin varas 1964, nuori poika * Johan nyt on markkinat 1966, kersantti == Lähteet == Luokka:Suomalaiset elokuvaohjaajat Luokka:Suomalaiset elokuvanäyttelijät Luokka:Vuonna 1940 syntyneet Luokka:Vuonna 1971 kuolleet
Lehtojärven Hirvenpää (yhtye)

Lehtojärven Hirvenpää on vuonna 2019 ensimmäisen albuminsa julkaissut suomalainen yhtye. Yhtye on saanut nimensä Rovaniemen Lehtojärvellä tehdystä, 8 000 vuotta vanhasta arkeologisesta löydöstä Lehtojärven hirvenpäästä. ==Jäsenet== Yhtyeen laulaja ja kappaleiden sanoittaja on aiemmin yhtyeestä Jaakko Laitinen & Väärä Raha tunnettu laulaja ja lauluntekijä Jaakko Laitinen. Kappaleiden säveltäjänä on harmonikkataiteilija Harri Kuusijärvi. Yhtyeen muita jäseniä ovat Sara Puljula (kontrabasso) ja Tuomas Timonen (rummut). ==Tuotanto ja tyyli== Yhtyeen ensimmäinen albumi Lehtojärven Hirvenpää ilmestyi vuonna 2019. Tyyliltään argentiinalaista tango nuevoa ja suomalaista iskelmää yhdistävästä albumissa, jossa sanoitukset ovat aiheiltaan synkkiä, on käytetty luonnehdintaa "maailmanlopun tangolevy". ==Lähteet== Luokka:Suomalaiset yhtyeet
Lehtojärven Hirvenpää (albumi)

Lehtojärven Hirvenpää on vuonna 2019 perustetun samannimisen yhyeen esikoisalbumi vuodelta 2019. Sen on julkaissut Helmi Levyt. ==Kappaleet== # # # # # # # # # # == Arvostelut == * Desibeli.net: Lehtojärven Hirvenpää: Lehtojärven Hirvenpää Viitattu 5.1.2022. * Soundi: ==Lähteet== Luokka:Vuoden 2019 esikoisalbumit Luokka:Suomalaiset iskelmäalbumit
Jänis (urheilu)

pienoiskuva|Kaksi jänistä kärjessä Berliinin maratonilla 2008. Jänis on juoksu-urheilussa juoksijajoukon vetäjä, jonka tehtävänä on auttaa muita juoksijoita hyvään loppuaikaan. Merkittävä varhainen jänisjuoksu oli vuonna 1954 englantilaisen Roger Bannisterin juoksema haamumaili, jossa häntä veti maailmanennätykseen kaksi jänisjuoksijaa aina viimeiselle kierrokselle saakka. Sen jälkeen jäniksiä on käytetty useissa maailmanennätysyrityksissä ja muissa kilpailuissa keskimatkoilta maratonille. Jotkut ovat kutsuneet jänisten käyttämistä huonoksi asiaksi urheilulle, mutta säännöt eivät kiellä sitä. Valojänis on radan sisäpuolella rataa kiertävä valoaalto, joka asetetaan kulkemaan haluttua vauhtia. 2010-luvun lopulta alkaen virallisissa yleisurheilukilpailuissa on sallittu valojäniksen käyttö, ja vuodesta 2020 alkaen valojäniksen avulla tehdyt tulokset voidaan myös hyväksyä maailmanennätyksiksi. Koirien juoksukilpailuissa jäniksellä tarkoitetaan liikkuvaa houkutinta, jonka perässä koirat juoksevat rataa ympäri. Juoksutapahtumissa jäniksiä voi olla kilpailun kärjen lisäksi auttamassa myös muita juoksijoita tasaisen matkavauhdin ylläpitämisessä. ==Lähteet== == Aiheesta muualla == Luokka:Juoksu
Ronyan diskografia

Tämä artikkeli on suomenruotsalais-brittiläisen laulaja-lauluntekijä Ronyan diskografiasta. Ronya eli Ronja Stanley julkaisi musiikkia Ronya nimellä vuosina 2011–2015, jonka jälkeen hän on julkaissut musiikkiaan New Ro -nimellä. Ronyan esikoisalbumi, The Key Is the Key, julkaistiin kesäkuussa 2012. Toinen ja toistaiseksi viimeinen albumi, Tides, julkaistiin vuonna 2015. == Albumit == Nimi Julkaisutiedot Lista Myynti Albumilista The Key Is the Key *Julkaistu: 13. kesäkuuta 2012 *Formaatti: CD / digitaalinen *Levy-yhtiö: Warner Music Finland #25 – Tides *Julkaistu: 29. lokakuuta 2015 *Formaatti: digitaalinen *Levy-yhtiö: Cocoa Music – – == Singlet == Nimi Vuosi Listasijoitukset Albumi Single- lista Radio- lista ”Annoying” 2011 – – The Key Is The Key ”Hyperventilating” 2012 – – ”Needy Boy” – – ”Flame” 2014 – – Tides ”Work Harder” – 54 ”Great Escape” 2015 – 82 ”GTFO” – 90 == Musiikkivideot == * Hyperventilating (Ohj. Mikko Harma) * Ajnor (Ohj. Arthur Franck) * Flame (Ohj. Taito Kawata) * Work Harder (Ohj. Taito Kawata) * Great Escape (Ohj. Taito Kawata) == Lähteet == Luokka:Diskografiat
Luke Freeman

Luke Freeman (s. 22. maaliskuuta 1992 Dartford) on englantilainen jalkapalloilija, pelipaikaltaan keskikenttäpelaaja. Hän edustaa Englannin Valioliigassa pelaavaa Lutonia. Freeman pääsi liigaottelussa ensi kerran kentälle marraskuussa 2007 Englannin ykkösliigassa pelanneessa Gillinghamin joukkueessa. Tammikuussa 2008 hän siirtyi Arsenaliin mutta pääsi pelaamaan vain reservijoukkueessa. Hän pelasi ykkösliigassa Gillinghamin, Yeovil Townin, Stevenagen ja Bristol Cityn joukkueissa vuoteen 2015 mennessä 170 ottelua (lisäksi kaksi nousukarsintaottelua) ja teki 24 maalia. Bristol City nousi vuonna 2015 mestaruussarjaan, jossa Freeman pelasi neljän vuoden aikana Bristol Cityn ja Queens Park Rangersin joukkueissa 163 ottelua ja teki 18 maalia. Kesällä 2019 hän siirtyi Valioliigaan nousseeseen Sheffield Unitediin. Hän pelasi kaudella 2019–2020 Valioliigassa 11 ottelua, joista kolme avauskokoonpanossa. Kaudeksi 2020–2021 hän siirtyi lainalle sarjatasoa alemmaksi Nottingham Forestiin, jossa pelasi 23 liigaottelua. Seuraavalla kaudella hän pelasi Sheffield Unitedissa ja lainalla Millwallissa yhteensä vain viisi mestaruussarjaottelua. Hän siirtyi kesällä 2022 Lutoniin, jossa pelasi tulokaskaudellaan 26 mestaruussarjaottelua ja teki kaksi maalia. Freeman pelasi Englannin joukkueessa kaksi ottelua alle 17-vuotiaiden Euroopan-mestaruuskilpailuissa 2009. == Lähteet == Luokka:Englantilaiset jalkapalloilijat Luokka:Vuonna 1992 syntyneet Luokka:Elävät henkilöt
Augusta Olsson

Augusta Olsson (1878–1954) oli suomalainen Uudessakaupungissa vaikuttanut valokuvaaja, joka otti uransa aikana kymmeniä tuhansia valokuvia Uudenkaupungin ihmisistä, maisemista ja elämästä. Uudenkaupungin museon kokoelmissa on lähes 30 000 Augustan lasinegatiivia.UKINyt.fi 31.10.2017 : Augusta Olssonin henkilökuvista koottu näyttely avautuiNostalgia: Jälkeläiset mysteerin ja valokuvaaja Augusta Olssonin jäljillä – salaisuus paljastui, Riikka Lehtovaara Kotiliesi 15/2017 Augusta Olssonin vanhemmilla oli kauppapuutarha Uudessakaupungissa Rantakadun varrella nykyisen Vakka- Suomenkadun ja Nervanderinkadun välissä. Hän kiinnostui valokuvauksesta jo varhaisessa vaiheessa ja oli oppilaana kahdessa turkulaisessa valokuvaamossa. Augusta perusti oman valokuvaamon Uuteenkaupunkiin 20-vuotiaana vuonna 1898. Valokuvaamo toimi aluksi Augustan vanhempien talossa, mutta naimisiin mentyään hänellä oli ateljee ja valokuvauslaboratorio Liljalaaksonkatu 8:ssa kotinsa yhteydessä. Vuonna 1923 Olsson valokuvasi Uudenkaupungin museon intendentin tohtori Rothsrömin toimeksiannosta 27 vanhaa kaupungissa sijainnutta edustavaa ja koristeellista talon porttia museon kokoelmia varten.Muinaismuistojen säilyttäminen kaupungissamme, Uudenkaupungin Sanomat, 16.06.1923, nro 65, s. 2, Kansalliskirjaston digitaaliset aineistot Kilpapurjehdusta harrastanut Augusta meni naimisiin 37-vuotiaana vuonna 1915 palomestari ja kelloseppä Erik Anderssonin kanssa, johon hän oli tutustunut purjehdusharrastuksen myötä. Hänen miehensä ja sisarensa kuolivat jo vuonna 1917, ja Augusta otti huostaansa sisarensa 12-vuotiaan tyttären Irman. Augusta Olssonilla oli myös vuonna 1899 syntynyt avioton poika Erik Wilhelm, jonka hän oli käynyt salaa synnyttämässä Ruotsissa ja jättänyt sinne kasvattiäidin, rouva Anna Janssonin huostaan. Augusta oli poikansa kanssa kirjeenvaihdossa, mutta Erik ei käynyt Suomessa ennen kuin vuonna 1950, jolloin puhelininsinööriksi valmistunut Erik purjehti Tukholmasta Uuteenkaupunkiin itse rakentamallaan purjeveneellä perheensä kanssa. == Lähteet == == Aiheesta muualla == * Augusta Olssonin otoksia Uudenkaupungin museon kokoelmissa (flickr) * Augusta Olssonin ilmoitus valokuvaamon avaamisesta, Uudenkaupungin Sanomat, 26.03.1898, nro 24, s. 1, Kansalliskirjaston digitaaliset aineistot * Augusta Olssonin valokuvaamon ilmoitus, Markkina-ilo, 01.10.1904, s. 4, Kansalliskirjaston digitaaliset aineistot Luokka:Suomalaiset valokuvaajat Luokka:Vuonna 1878 syntyneet Luokka:Vuonna 1954 kuolleet
Roberto Ferrari

Roberto Ferrari -nimisiä henkilöitä ovat: * Roberto Ferrari, italialainen voimistelija ja olympiavoittaja * Roberto Ferrari, italialainen miekkailija ja olympiamitalisti * Roberto Ferrari, italialainen korkeushyppääjä * Roberto Ferrari, italialainen pyöräilijä
Pyhän Johanneksen episkopaalinen kirkko

Pyhän Johanneksen episkopaalinen kirkko () on anglikaaninen kirkko Yhdysvalloissa Washington D. C.:ssä. Se sijaitsee Lafayetten aukion pohjoispäässä, vastapäätä Valkoista taloa. Kirkon on suunnitellut arkkitehti Benjamin Latrobe.History St. John's Church Kirkon rakentaminen aloitettiin syyskuussa 1815 ja se vihittiin käyttöön 27. joulukuuta 1816. James Madisonista lähtien jokainen Yhdysvaltain presidentti on osallistunut jumalanpalvelukseen kirkossa. Kirkko tunnetaan myös "presidenttien kirkkona", ja se on rekisteröity kansallinen historiallinen maamerkki. Kirkko yritettiin polttaa 1. kesäkuuta 2020 George Floydin kuoleman jälkeen Yhdysvalloissa alkaneiden levottomuuksien alettua. Palossa vaurioitui pahimmin kirkon kellarissa sijainnut päiväkoti. Itse kirkkosali ei vaurioitunut. Lisäksi kirkkoa tuhrittiin graffiteilla, joissa sanottiin esimerkiksi "God is still watching", "MⒶtthew 19:24" ja "BLM".A look at damage inside historic St. John's Church, which burned during protests Today 2.6.2020 Presidentti Trump vieraili kirkossa seuraavana päivänä. Ennen vierailua mielenosoittajat raivattiin pois muun muassa kyynelkaasun avulla. Poliisin mukaan protestoijat heittelivät tiiliskiviä, vesipulloja ja syövyttävää nestettä.‘Shameful': DC Mayor, Bishop Slam Clearing of Protesters Before Trump Church Visit NBC 2.6.2020 ==Lähteet== == Aiheesta muualla == Luokka:National Register of Historic Places -kohteet Washingtonissa (DC) Luokka:Washingtonin (DC) kirkot Luokka:Yhdysvaltain episkopaalinen kirkko
Roberto Ferrari (miekkailija)

Roberto Ferrari (2. elokuuta 1923 Rooma – 11. lokakuuta 1996 Genova) oli italialainen miekkailija, olympiamitalisti ja maailmanmestari. Ferrari saavutti säilällä joukkuekilpailun olympiahopeaa Helsingissä 1952 ja olympiapronssia Roomassa 1960. Hän kilpaili olympiatasolla myös Melbournen kesäolympialaisissa 1956. MM-kilpailuista Ferrari voitti säilän ja floretin joukkuekilpailuista kulta- ja hopeamitaleja.Olympedia Ferrari kuoli Genovassa tuntemattomalla päivämäärällä.Italian olympiakomiteahttp://www.regione.lazio.it/binary/rl_sport/tbl_news/SPO_NO_ELENCO_ATLETI_02_12_2014.pdf == Lähteet == * * Profiili Italian olympiakomitea === Viitteet === == Aiheesta muualla == * Luokka:Italialaiset miekkailijat Luokka:Italialaiset olympiamitalistit Luokka:Vuonna 1923 syntyneet Luokka:Vuonna 1996 kuolleet
Marketta Tikkanen

Marketta Tikkanen (s. 1993 Helsinki) on suomalainen näyttelijä. Hänet tunnetaan parhaiten roolistaan sotaelokuvassa Tuntematon sotilas (2017), jossa hän näyttelee Kariluodon vaimoa Sirkkaa. Hän on myös näytellyt Turun kaupunginteatterissa Amélien näytelmäversion pääosaa vuonna 2019. Tikkanen valmistui näyttelijäksi Tampereen yliopistosta vuonna 2019. Tikkasen isä on näyttelijä Antti Pääkkönen. Tikkanen näyttelee toista pääosaa Samppalinnan kesäteatterissa kesällä 2024 esitettävässä musikaalissa Bonnie & Clyde. == Filmografia == === Elokuvat === Elokuvat Vuosi Nimi Rooli 2017 Tuntematon sotilas Sirkka === Televisiosarjat === Televisiosarjat Vuosi Nimi Rooli 2009–2010 Kotikatu Henriikka 2018 Sorjonen Laura Kantola 2018–2019 Tuntematon sotilas Sirkka 2020 Sunnuntailounas vakuutusyhtiölääkäri 2020–2023 Pohjolan laki Tuuli Pohjola 2022 Vakuum Alva 2024 Helsinki-syndrooma Pollux == Lähteet == Luokka:Suomalaiset elokuvanäyttelijät Luokka:Suomalaiset televisionäyttelijät Luokka:Suomalaiset teatterinäyttelijät Luokka:Vuonna 1993 syntyneet Luokka:Elävät henkilöt
Alicia Garza

Alicia Garza (o.s. Schwartz; s. 4. tammikuuta 1981) on yhdysvaltalainen aktivisti. Hän on yksi Black Lives Matter -liikkeen perustajista.Black Lives Matter: From a Moment to a Movement, s. 107 Laurie Collier Hillstrom Garza varttui San Franciscossa ja opiskeli antropologiaa sekä sosiologiaa Kalifornian yliopistossa, San Diegossa. Vuonna 2009 Garzasta tuli köyhyyttä ja rasismia vastaan toimivan People Organized to Win Employment Rights -järjestön (POWER) toimitusjohtaja. Hän on toiminut myös esimerkiksi palvelijoiden puolesta puhuvan National Domestic Workers Alliancen erikoisprojektipäällikkönä. Black Lives Matter -järjestön Garza perusti yhdessä Opal Tometin ja Patrisse Khan-Cullorsin kanssa. Järjestö on keskittynyt vastustamaan mustaihoisiin kohdistuvaa väkivaltaa ja sortoa. Garza on päässyt Black Lives Matterin tuoman julkisuuden myötä haastatelluksi ja kirjoittamaan artikkeleita esimerkiksi Timeen, The Guardianiin ja The New York Timesiin. Hän on toiminut myös julkisena puhujana ja organisoijana. Hän on keskittynyt tarkastelemaan paitsi rotuun, myös sukupuoleen, sukupuoli- identiteettiin ja seksuaaliseen suuntautumiseen liittyvää väkivaltaa.Our Co- Founders Black Lives Matter Vuonna 2016 Garza sai Tometin ja Khan-Cullorsin kanssa Glamour-lehden "Vuoden naiset" -tunnustuksen.#BlackLivesMatter Founders Are Honored by Glamour Magazine Time Hän on saanut myös muita tunnustuksia, kuten pääsyn The Root -lehden vuoden 2016 luetteloon sadasta afroamerikkalaisesta saavuttajasta ja vaikuttajasta. == Lähteet == Luokka:Yhdysvaltalaiset kansalaisaktivistit Luokka:Black Lives Matter Luokka:Vuonna 1981 syntyneet Luokka:Elävät henkilöt
Kake (nimi)

Kake on useista miesten etunimistä käytetty suomalainen puhuttelumuoto. Se voi pohjautua ainakin Kaarleen, Kaarloon, Kalervoon, Kaleviin, Kalleen ja Kaukoon sekä suomenruotsalaiseen yhdysnimeen Karl-Erik. Virallisena etunimenä Kake on hyvin harvinainen. Digi- ja väestötietoviraston etunimitilastoissa tämännimisiä miehiä on vuoteen 2020 mennessä ollut alle 15. ==Tunnettuja Kakeja== * Kake Puhuu, oik. Kalevi Rainio, muusikko * Kake Randelin, oik. Kauko Randelin, iskelmälaulaja * Teppo ”Kake” Velin, rumpali ==Kuvitteellisia Kakeja== *Kake, päähenkilö Tom of Finlandin Kake-sarjakuvissa *Kake, Jarkko Tiaisen esittämä hahmo keskusteluohjelmassa Kaken pesula ==Lähteet== Luokka:Etunimet
Vilho Sarkanen

Vilho Sarkanen (aik. Vasili Subrinsky; 31. tammikuuta 1884 Sortavala – 18. heinäkuuta 1940) oli suomalainen lakimies, joka toimi Viipurin läänin virkaatekevänä kuvernöörinä vuonna 1917.Wikiaineisto : Kuka kukin oli 1961Ylioppilasmatrikkeli 1902, matrikkelinumero 27975 Sarkasen vanhemmat olivat kauppias Vasili Subrinsky ja Maria Ratinen. Hän pääsi ylioppilaaksi Sortavalan reaalilyseosta 1902, suoritti oikeustutkinnon Helsingin yliopistossa 1911 ja valmistui molempien oikeuksien kandidaatiksi 1912. Sarkanen sai varatuomarin arvon 1914. Sarkanen toimi asianajajana Viipurissa, Pietarissa ja Helsingissä vuosina 1912–1940. Hän oli lyhyen aikaa Viipurin läänin vt. kuvernöörinä 1917. Vilho Sarkanen oli naimisissa vuodesta 1914 Ida Vilhelmiina Mikkosen kanssa. Heidän poikansa oli professori, puukemian tutkija Kyösti Sarkanen.FamilySearch : Kyösti Sarkanen == Lähteet == Luokka:Suomalaiset asianajajat Luokka:Viipurin läänin maaherrat Luokka:Vuonna 1884 syntyneet Luokka:Vuonna 1940 kuolleet
Gooba

Gooba (yleensä "GOOBA") on yhdysvaltalaisen räppärin 6ix9inen kappale vuodelta 2020. Se julkaistiin 6ix9inen syntymäpäivänä 8. toukokuuta 2020, hänen ensimmäisenä singlenään vankilasta vapautumisen jälkeen. Kappale oli ensimmäinen single, joka sisältyi 6ix9inen toiselle studioalbumille, TattleTales:lle. Kappale ja siihen liittyvä musiikkivideo kuvattiin kotiarestissa johtuen Nine Trey Gangsterssin oikeudenkäynnistä, johon 6ix9ine viittaa kappaleessaan, kuten myös vihamiehistään. ==Tausta== 6ix9ine pidätettiin muun muassa, ryöstöstä, huumeiden ja aseiden hallussapidosta. Tunnustettuaan syyllisyytensä yhdeksään syytteeseen hän sai kahden vuoden vankeustuomion joulukuussa 2019. Hänet kuitenkin vapautettiin huhtikuussa 2020 koronaviruspandemian vuoksi. 7. toukokuuta 6ix9ine ilmoitti viettävänsä syntymäpäiväänsä uuden singlen julkaisulla. ==Mainostaminen== Kappaletta mainostettiin suuren Times Square -taulun kautta, jossa luki The King Is Back. 6ix9ine isännöi myös kappaleen Instagram-live tapahtuman, joka sai ennätykselliset 2 miljoonaa katsojaa. == Lähteet == Luokka:Vuoden 2020 kappaleet Luokka:Yhdysvaltalaiset hip hop -kappaleet Luokka:Suomen singlelistan ykköset